**KFI kurzustematika**

|  |  |
| --- | --- |
| 1. Alapadatok | Kurzus neve: SUPERBLOCK! Fenntartható szuperzóna Józsefvárosban  |
| A kurzus oktatója/i, elérhetősége(i): Jakabfi-Kovács Boglárka: boglarka.kovacs@g.mome.hu+36209778993, 3 meghívott előadó, jelenleg egyeztetés tárgya. |
| Kód:B-KF-401-EP-202122-02-01 | Tantervi hely:tavaszi félév | Javasolt félév: BA1, BA2, BA3, MA1, MA2 | Kredit: 5 | Tanóraszám: 48-60Egyéni hallgatói munkaóra: 90-102 |
| Kapcsolt kódok: | Típus: (szeminárium/előadás/gyakorlat/konzultáció stb.)speciális ismeretek, interdiszciplináris képzés, elméleti előadások, gyakorlat, konzultáció | Szab.vál-ként felvehető-e?igen | Szab.vál. esetén sajátos előfeltételek:A kurzusban opcionálisan résztvevő tanszékek és egységek:- Építészeti Intézet (BA1, BA2, BA3, MA1, MA2) - Formatervező (BA1, BA2, BA3, MA1, MA2)**ÖSSZESEN LEGFELJEBB 12 fő, minimum 6 fővel indul** |
| A kurzus kapcsolatai (előfeltételek, párhuzamosságok): A kurzusnak nincs tantárgyi előfeltétele. |
| 2. Célmeghatározás | **A kurzus előzménye**Kutatótársammal, Juhász Jankával 2021/22 őszi félévében *K.E.E.P. – Klímastratégiába illeszthető helyspecifikus design akcióterv* címmel hirdettünk kurzust a doktori kutatásunk témájához kapcsolódóan (*A globális felmelegedésre adható válaszok interdiszciplináris kutatása az építészet és design tükrében*). A Fővárosi SECAP-ra és a Hegyvidék Klímastratégiájára támaszkodva, az önkormányzat Zöld Irodájával együttműködésben, klímakutatók segítségével és egy civil szervezet bevonásával készítettek a hallgatók átfogó terveket. **Alapvetésünk, hogy a design szemlélet** (designerly way of thinking) **segítségével a látszólag egymástól távol eső rendszerek és rejtett problémák**[[1]](#footnote-1) **összekapcsolhatóvá válnak.** **A kurzus tematikája**A SUPERBLOCK! kurzus során azonos elvek szerint, a fővárosi (SECAP) és a **Józsefvárosi Klímastratégiával** összhangban készül el a hosszútávú célokat szolgáló, fenntartható szuperzóna terve.A kurzus célja a Bécs, Barcelona, Ghent és Párizs jó gyakorlataiból ismert *super block* adaptációja Budapest VIII. kerületében. A *super block* többnyire meglévő, ritkább esetben újonnan épülő terület- és épületegyüttese egy városnak, mely szigorú fenntarthatósági és jól léti elvek szerint működik. Tulajdonképpen modellezi a jövő zöld városának ideáját. Általános alapelvek az **autómentesség**, az **integrált kék-zöld infrastruktúra** (az esővíz gyűjtése és hasznosítása, gyökérzónás tisztítása, zöld felületek és vizes élőhelyek kapcsolata), a **villámárvizek és hőhullámok adaptív** megoldásai (áteresztő burkolatok, mocsárzónák, párakapuk, árnyékolók), a **rövid ellátási lánc** biztosítása, illetve a **közösségformáló** és **sporttevékenységek** (pl. közösségi kertek, szabadtéri sport) motiválása.Az adaptáció során kiemelt figyelmet **fordítunk a városrész történeti, gazdasági és szocio-demográfiai** vonatkozásaira. A fenti példák többségével ellentétben Józsefvárosban nem a környezeti problémák megoldása iránt elkötelezett társadalmi réteg kerül megszólításra. Ugyanakkor inkluzív megközelítéssel a *super block* alkalmas a szegregált területeken élők **életminőségének javítására**, az **energiaszegénység** nagy mértékű csökkentésére és a klímaváltozás **egészségügyi kockázatainak** leginkább kitett csoportok fokozottabb védelmére. Bár a kurzus alapvetően az éghajlatváltozás építészeti és design aspektusaival foglalkozik, a **szociális design** eszközeivel is dolgozik. A tervezői empátiát és alapos helyismeretet igénylő tervezés során fontos szempont a részvételiség és a **helyspecifikusság** – utóbbinak kiemelt szerepe van ökológiai problémák megoldásában. A környezetünk megismerése, az azzal való személyes kapcsolat hívhatja elő az ember gondoskodó természetét. A tágabb értelemben vett otthon szeretete, az *oikophilia*[[2]](#footnote-2) érzésére apellálva felébreszthetjük az **egyéni és kollektív felelősségvállalás** igényét. Nem kétséges, hogy a klímaválság megoldásához nemzetközi összefogás szükséges, ugyanakkor nem elhanyagolható az élőhelyüket megóvni szándékozó kisközösségek hatása.A *Budapest Fenntartható Energia- és Klíma Akcióterve* (SECAP - Sustainable Energy and Climate Action Plan) és a Józsefvárosi Klímastratégia nyújtja a sarokpontot, melynek szakértők által kidolgozott vázát elsősorban a **CO2-csökkentés** (az épületenergetika és a közlekedés témakörei), másodsorban a **CO2-elnyelés** (kék-zöld felületek) adják. [[3]](#footnote-3) A huszonhárom kerületből tizenhét foglalkozik nyilvánosan a kérdéssel (legtöbbjük 2020 óta), hat kerület pedig a fővárosi SECAP-on túl saját stratégiával is rendelkezik – így Józsefváros is. A SUPERBLOCK! terve a „Malacpersely” és a „Holdrakéta” névre hallgató megvalósulási célkitűzések között/felett helyezkedik el, tekintve, hogy „ezekre jellemző, hogy megfelelő előkészítést igényelnek (tervek, társadalmi egyeztetés, partnerség), másrészt a forrás- és a megvalósítás időigénye is jelentős. Hosszú távon viszont jelentős mértékben hozzájárulnak a stratégiai célok megvalósításához.”[[4]](#footnote-4)A kurzus fókuszában a fenntartható szuperzóna **téri helyzetei, logisztikai és tárgyi igényei** szerepelnek. Elengedhetetlen a célcsoporttal vagy az őket képviselő civil szervezettel, klímakutatókkal, energetikai szakemberekkel, közigazgatási szereplőkkel folytatott interdiszciplináris együttműködés. Ugyanakkor tervezőként át kell látnunk a komplex rendszert és válaszok helyett először a megfelelő kérdéseket kell feltennünk. A kiemelt témák az **energiahatékonyság** (építés és meglévő épületállomány), az **energiabiztonság** (megújuló források), a **közlekedésszervezés** (közlekedés és szállítás), a **zöldfelület-gazdálkodás** (ökológiai rendszerek, árnyékolás, hideg burkolatok), a **levegőminőség** (és egyéb egészségügyi kérdések), a **hulladékkezelés**, a fényszennyezés, a **civil szervezetek** munkája, a **szemléletformálás** és a **közösségi** **használatú terek** és funkciók.**A kurzus oktatási célja**A kurzus bizonyos tekintetben a future studies kategórájában értelmezhető. Célunk, hogy a bekövetkező bármilyen pólusú változás ne váratlanul érjen bennünket, hanem **tervezői szempontból felkészüljünk** a különböző szcenáriókra.A fenntarthatósággal kapcsolatos érzékenyítésen túl szeretnénk a tervező hallgatókat bevonni egy **valós, többszereplős egyeztetési folyamat**ba. Úgy véljük, egy ilyen tapasztalat birtokában tervezőként szem előtt fogják tartani az ökológiai szempontokat, jobban rálátnak egy komplex feladatra és könnyebben eligazodnak egy szakmák közötti csapatmunkában. E kompetenciák erősítésével hozzájárulunk a MOME oktatási céljaihoz. Továbbá nem titkolt célunk a kurzus eredményeinek beemelése a saját kutatásunkba. Tervezett együttműködő partnerek:**Budapest főváros VIII. Kerület Józsefváros Önkormányzata** (Zöld8)**Közösségi Részvételi Iroda****KÉK –** Kortárs Építészeti Központ**MOME – Social Design Hub**A **Másfél fok szerkesztősége**. A [masfelfok.hu](http://www.masfelfok.hu) az egyik sajtó partnerünk, a kurzus beszámolója felületükön publikálható.Az [**Építészfórum**](http://www.epiteszforum.hu) a kurzus beszámolója felületükön publikálható. |
| Tanulási eredmények (fejlesztendő szakmai és általános kompetenciák):-rutinmegoldásokon túlmutató, nyitott hozzáállás-kritikai- és **inkluzív** szemlélet-kutatómunka-csapatmunkaTudás/ismeretA hallgatók ismereteket szereznek- az éghajlatváltozás környezeti-urbanisztikai hatásairól,- a klímastratégiai tervekről,- a különböző rendszerek összefüggéseiről,- az **öko-lokalizmus** jelenségéről,- a települési fenntartható fejlesztéshez kapcsolódó kortárs társadalmi, környezeti kontextusról, valamint a **szakmájukhoz való kapcsolódási pontok**ról,- az önkormányzattal történő együttműködéssel kapcsolatban,- interdiszciplináris tervezési, együttműködési folyamatokban.KépességA hallgatók képesek lesznek- összetett problémaköröket vizsgálni, összetett **designkutatást** folytatni, - marginalizált társadalmi csoportok igényeit inkluzív módon integrálni,- **interdiszciplináris alkotóközegben** saját szakterületüket kompetensen képviselni, - **innovatív megoldásokat** fejleszteni.AttitűdA résztvevő hallgatók- **rugalmas, adaptív és kritikai** módon közelítik meg a fenntarthatósági kérdéseket,- aktívan kezdeményeznek interdiszciplináris projekteket,- **tudományos alapossággal** járnak el az adott kérdésben,- a saját alkotótevékenységükkel kapcsolatos társadalmi és kulturális igényeket felismerik, azonosítják, azokra reflektálnak. Autonómia és felelősségvállalásA résztvevő hallgatók- kezdeményeznek, vezetnek és formálnak projekteket,- munkájukat társadalmilag, kulturálisan érzékeny, **tudatos és felelős tevékenység** jellemzi,- környezetükért, közösségükért felelősséget érző emberek, akik nemcsak észreveszik a problémát, de van elképzelésük a megoldásról és aktívan tesznek is azért. |
| 3. Útvonal | A kurzus keretében feldolgozandó témakörök, témák: Kutatás: A Józsefváros adott területének, igényeinek és lehetőségeinek megismerése.* földrajzi elhelyezkedés és természeti adottságok
* városszövetben elfoglalt hely (urbanisztikai, társadalmi és kulturális szempontok)
* klímastratégiai terv tanulmányozása
* lehetőség szerint közösségi felmérés

Kooperáció: Az adott terület igényeinek felmérése.* közvetlen egyeztetés a közigazgatási szereplőkkel (önkormányzat, Zöld8)
* közvetlen egyeztetés a civil szervezetekkel
* elérhető lakossági közvéleménykutatás vizsgálata
* együttműködés szakértőkkel (egyeztetés alatt)
* csapatmunka (különböző szakról érkező hallgatók)

Tervezés-Innováció* energiahatékonyság (építés és meglévő épületállomány),
* energiabiztonság (megújuló források),
* közlekedésszervezés (közlekedés és szállítás),
* zöldfelület-gazdálkodás (ökológiai rendszerek, árnyékolás, hideg burkolatok),
* levegőminőség és hősziget jelenség (és egyéb egészségügyi kérdések),
* hulladékkezelés,
* fényszennyezés,
* civil szervezetek munkája,
* szemléletformálás, fenntarthatóság kommunikációja,
* közösségi használatú terek és funkciók és
* inkluzív és szociális design.

Prezentáció, fejleszthetőség* az elkészült projekt tervek bemutatása a Józsefvárosi Önkormányzat és a MOME számára
* az adaptálhatóság vizsgálata más fővárosi kerületek, települések esetében
 |
| A kurzus során alkalmazott KFI módszerek, eszközök: A kurzus alapvetően gyakorlat alapú kutatásra épül, emellett fontos eleme a kreatív innováció, a csapatmunka.Alkalmazott KFI módszerek: adatgyűjtési, elemzési és értékelési módszerek, koncepciófejlesztési tervek kidolgozása. |
| Tanulásszervezés/folyamatszervezés sajátosságai:A tantárgy oktatása elméleti és szakmai előadók segítségével, építész szakmai oktatók, közigazgatási és civil szervezetek részvételével történik.A tizenhárom alkalom során a hallgatókat egy **kutatói-együttműködési-tervezői** íven vezetjük végig. A félév első harmadában meghívott előadók segítségével betekintést nyernek a különböző csatlakozó szakterületek munkájába. Minden általunk elérhető módon segítjük a feladat körvonalazását. A továbbiakban a hallgatók önállóan dolgoznak, az órák konzultációra szolgálnak. Terveink szerint a végeredmény egy tudományosan megalapozott, **az adott terület sajátosságaira reflektáló, az érintettekkel és tervezőtársakkal egyeztetett super block-terv** lesz. Ennek formája a csoport összetételétől függően lehet kiadvány, makett, online tartalom, de szívesen látunk egyéb megoldásokat is.Ütemezés **1. Alkalom**: Bemutatkozás, a kutatásunk felvázolása, a hallgatók fenntarthatósággal kapcsolatos ismereteinek felmérése (beszélgetés).Feladatismertetés: az előre egyeztetett szereplők és a felmért helyzetek bemutatása. Csoportok beosztása. **2. Alkalom**: Meghívott kutató előadása, kérdések. **Jankó Ferenc, g**eográfus (PhD), az ELTE TTK Társadalom- és Gazdaságföldrajzi Tanszékének egyetemi adjunktusa, kutatási területe az éghajlatváltozás mint társadalmi probléma. A csoport kutatási stratégiájának megtervezése, az elérhető források felmérése, munkabeosztás (történeti háttér kutatás, infrastruktúrák, közlekedés, kék-zöld felületek, közösség)**3. Alkalom**: Meghívott előadó, kérdések.**Fehér Bori DLA,** szociális designA SUPERBLOCK! helyszínének rögzítése. A hallgatók bemutatják egymásnak az általuk választott terület potenciális lehetőségeit. Közösen felmérjük, hogy milyen erőforrásokra lesz szükségük a továbbiakban. (Pl. anyagigény, közérdekű adatigénylés, találkozó egy adott szereplővel stb.)**4. Alkalom**: Tanulmányi kirándulás a bécsi „Superblock” irodába (a járványhelyzet függvényében)**5. Alkalom:** Látogatás a Közösségi Részvételi Irodába, egyeztetés.**6.-8. Alkalom**: Konzultációk. A csoportok/ hallgatók mindig beszámolnak egymásnak a tervezés aktuális állapotáról. Lehetséges együttműködési pontok felmérése.**9. Alkalom**: A csoportok által közösen választott tervező/ alkotó előadása, kérdések.Bízunk benne, hogy két hónap alatt megismerik annyira a témát, hogy tudnak választani. Lehetőségeinkhez képest teljesítjük a kérést. A járványhelyzet miatt akár külföldi alkotó online előadása is lehetséges. **10. Alkalom**: A projekt-tervek formába öntése. **11.-12. Alkalom**: Konzultáció, az elkészült terv véleményeztetése.**13. Alkalom**: Nyilvános prezentáció.A hallgatók tennivalói, feladatai:A hallgatók elmélyítik a fenntarthatósággal, urbanisztikával kapcsolatos ismereteiket, ami egyéni kutatómunkát is igényel. Ajánlott az összeállított szakirodalom elolvasása. A hallgatók felmérik a választott területük adottságait és lehetőségeit, egyeztetnek az önkormányzattal és esetleg egyéb szereplőkkel. Megtervezik és prezentálják a saját koncepciójukat. A terveknek akár adaptívan, akár kritikai módon illeszkedniük kell a kerület klímastratégiájához.A tanulás környezete: (pl. tanterem, stúdió, műterem, külső helyszín, online, vállalati gyakorlat stb.)A félév során a tantermi (esetleg online) előadások, konzultáció mellett helyszínbejárás várható. |
| 4. Értékelés | ÉrtékelésTeljesítendő követelmények: A kurzus teljesítésének feltétele az órákon való aktív részvétel, a kutatómunka, csapatban való működés és a félév során elkészített terv bemutatása.Értékelés módja: A félévet a különböző helyszíneken felismert problémák/ lehetőségek és az ezekre adott válaszok, tervek ismertetésével zárjuk. A hallgatók csoportonként kapnak írásbeli értékelést a munkájukról, annak fejleszthetőségéről.Az értékelés szempontjai (mi mindent veszünk figyelembe az értékelésben): Mivel a résztvevők 4 fős vegyes csoportokban dolgoznak, nincs egyénileg értékelhető feladat, ehelyett az egymással való kooperáció, a minél összetettebb és megalapozottabb terv elkészítése a cél. Elsősorban a probléma befogadását, feladattá konvertálását, a megoldáshoz vezető utat vesszük figyelembe. Kiemelkedő szempont a közösségek igényeinek figyelembevétele, a megoldás érvényessége, a komplex gondolkodásmód kifejeződése. |
| Az érdemjegy kiszámítása:Gyakorlati jeggyel, diagnosztikus alapon, designalapú (interdiszciplináris, komplex, rendszerszintű) értékelésben, csoportszintű értékelés formájában az alábbi súlyozás szerint: - elméleti ismeretek (20%) - kreatív gondolkodás (30%) - részvétel a csoportmunkában, a probléma feltárásában, a kutatásban (30%) - a technikai megvalósítás (makett, kiadvány, előadás stb.) alkalmazása (20%)  |
| Máshol/korábban szerzett tudás elismerése/ validációs elv:* + *teljeskörű beszámítás/elismerés lehetséges*
	+ *részleges beszámítás/elismerés lehetséges*
	+ *nincs lehetőség elismerésre/beszámításra*
 |
|  | Kötelező irodalom: Ajánlott irodalom: SZATHMÁRY Eörs (szerk.)*, Klímaváltozás Magyarországon,* Osiris, Bp., 2020.WILLIAMS, Daniel E., *Sustainable Design,* John Wiley and Sons Inc., Hoboken, New Jersey, 2007.MACKAY, David J.C., *Fenntartható energia - mellébeszélés nélkül*, Ford.: Both Előd, Vertis, Typotex, Budapest, 2011.EMANUEL, Kerry, *Amit a klímaváltozásról tudunk*, Ford.: Tax Ágnes, Corvina, Kék Bolygó Klímavédelmi Alapítvány, Budapest, 2019.SZENTPÉTERI Márton, *Design és Kultúra - Befogadó designkultúra*, Építészfórum, 2010. SCRUTON, Roger, *Zöld filozófia*, ford.: Szilágyi-Gál Mihály, Zsélyi Ferenc, Akadémiai Kiadó, 2018.LÁNYI, András, *Beveztés az ökofilozófiába,* L'Harmattan, Budapest, 2020.masfelfok.huhttps://ujegyenloseg.hu/author/ue-zold-podcast/ |
|  | Egyéb információk:  |
|  | Tanórán kívüli konzultációs időpontok és helyszín: Egyéni egyeztetés szerint. |

1. WRIGHT, D., CERONI, M., *Innovation As A Learning Process: Embedding Design Thinking*, California Management Review, Vol. 50, 2007 Fall. [↑](#footnote-ref-1)
2. SCRUTON, Roger: *Zöld filozófia*, Akadémia, 2018. [↑](#footnote-ref-2)
3. https://budapest.hu/Documents/klimastrategia/BP\_klimastrategia\_SECAP\_egyeztetesi\_anyag.pdf [↑](#footnote-ref-3)
4. <http://zold8.com/wp-content/uploads/2021/04/Z%C3%96LD8_kl%C3%ADmastrat%C3%A9gia_Egyeztet%C3%A9si-Dokumentum.pdf> Utolsó hozzáférés: 2021.11.20. [↑](#footnote-ref-4)